ПОВОДОМ СВЕТСКОГ ДАНА БОРБЕ ПРОТИВ ТУБЕРКУЛОЗЕ

24. МАРТ 2019. ГОДИНЕ

 У Србији туберкулоза (ТБЦ) са инциденцијом(Ин) од 11/100000 налази се међу земљама са ниским оптерећењем туберкулозом у региону Европе чија стопа је ≤20/100.000.

Епидемиолошки тренд ове заразне болести као и умирање од ње у Србији бележи опадање.

 У Јужнобанатском округу петогодишњи просек ТБЦ са Ин - 11,03/100000 је на нивоу Ин земљама са ниским оптерећењем туберкулозом . У 2018. години пријављено је 32 оболелих од ТБЦ са Ин -10,89 која је незнатно већа у односу на прошлу годину (Ин-9,87) и испод је петогодишњег просека посматрање (Ин – 11,03). Ове години пријавено је троје умрлих од ТБЦ (Мт-1,02) за разлику од прошле године када је пријављен један пацијент са смртним исходом (Мт 0,34), и изнад је петогодишњег просека посматрања (Мт-0,34). Обухват БЦГ вакцинацијом на Јужнобанатском округу, као и сваке године већи је од 95% (98.76%).

Табеларни приказ броја оболелих са инциденцијом на 100000 становника од ТБЦ

 од 2014. године до2018 године у Јужнобанатском округу.

|  |  |  |  |  |  |
| --- | --- | --- | --- | --- | --- |
|  | 2014 | 2015 | 2016 | 2017 | 2018 |
| Обољење | бр. оболе. | Инц/100000 | бр. оболе. | Инц/100000 | бр. оболе. | Инц/100000 | бр. оболе. | Инц/100000 | бр. оболе. | Инц/100000 |
| ТБЦ | 46 | **15,66** |  26 | **8,85** |  29 |  **9,87** | 29 | **9,87** | 32 |  **10,89** |

Акценат обележавања Светског дана борбе против туберкулозе лежи у чињеници да је, рано откривање и лечење оболелих од плућне туберкулозе, најважнија превенција у ширењу туберкулозе, јер се тако најефикасније уклања извор заразе.

**Шта је туберкулоза? -** Заразна болест.

**Ко је узрочник болести?-** Микобактерија Туберкулозис.

**Како се преноси? -** Путем ваздуха ( када особа која има ТБЦ плућа кашље, кија, смеје се или говори, бактерије се избацују у ваздух).

**Да ли ТБЦ захвата само плућа? -** Обично захвата плућа, а може да захвати и мозак, бубреге или кичму.

**Који су знаци болести? -** Слабост, замор, губитак телесне тежине, ноћно знојење. Слаб апетит, благо повишена температуре.

Кашаљ који траје дуже од четири недеље, искашљавање крви указују на могућу ТБЦ плућа.

**Како да се заштитимо?**

Покривањем уста и носа марамицом при кијању и кашљању.

Проветравањем и сунчањем просторија у којима боравимо и постељине. Бацил туберкулозе је осетљив на топлоту (63ºЦ га уништава за 30 минута, а 80ºЦ за 1 секунду). Одећу и постељину прати на 60º-90ºЦ, а посуђе у врелој води. Од хемијских дезинфицијенаса за прање равних површина, подова и тоалета, најефикаснији су хлориди (напр. раствор варикине).

Правилном исхраном, довољним спавањем, редовним физичким вежбањем.

**Лечење?**

Туберкулоза се успешно лечи.

Лечење траје 6 до 8 месеци.

АЛКОХОЛИЗАМ, НАРКОМАНИЈА, ПУШЕЊЕ, СИДА, СИРОМАШТВО, ШЕЋЕРНА БОЛЕСТИ, ДУГОТРАЈНЕ ТЕШКЕ БОЛЕСТИ, СТАНОВАЊЕ СА ТУБЕРКУЛОЗНИМ БОЛЕСНИКОМ, МРШАВОСТ су стања која доприносе обољевању од туберкулозе.